Mahė

Mahė, Maė () – sala Indijos vandenyne, didžiausia ir svarbiausia Seišeliuose. Išsidėsčiusi salyno šiaurės rytuose. Plotas 155 km². Saloje gyvena 72 tūkst. gyventojų. Apie 90 % jų gyvena sostinėje Viktorijoje. Mahė pavadinta Mauricijaus gubernatoriaus Bertrand-François Mahé de La Bourdonnais garbei.

Salos pamatas kristalinis. Aukštis iki 905 m (Morn Seišelua k.). Salos centrinėje dalyje išlikę tropiniai miškai. Dauguma augalijos – endeminė. Mahėje yra 4 nacionaliniai parkai. Saloje yra 1971 m. atidarytas oro uostas.

Mahę 1609 m. pasiekė britai.

Kategorija:Seišelių salos